Prognoza meteo pentru următoarele săptămâni. Temperaturi mai mici decât cele normale.
Meteorologii au transmis prognoza pentru următoarele patru săptămâni. Temperaturile medii vor fi mai coborâte decât cele normale pentru această perioadă. Vremea va începe să se redreseze abia în săptămâna 5 – 12 aprilie.
Primăvara rămâne doar în calendare, pentru că în termometre încă se lasă așteptată. Meteorologii au transmis, vineri, prognoza pentru următoarele 4 săptămâni, în care se vede cum temperaturile medii vor fi mai coborâte decât cele normale pentru această perioadă.Săptămâna 15 – 23 martieValorile termice vor fi mai coborâte decât cele specifice pentru acest interval, la nivelul întregii țări, dar cu o abatere termică negativă mai accentuată în regiunile vestice și în zona montană aferentă. Regimul pluviometric va fi excedentar în cea mai mare parte a țării, dar mai ales în zona Carpaților Meridionali și în regiunile sud-estice.Săptămâna 23 – 29 martieTemperatura medie a aerului va avea valori mai coborâte decât cele normale pentru această perioadă, pe întreg teritoriul României, dar mai ales în regiunile intracarpatice și la munte. Cantitățile de precipitații vor fi în general apropiate de cele normale pentru această săptămână, posibil ușor mai ridicate în regiunile estice.Săptămâna 29 martie – 5 aprilieTemperaturile medii ale aerului vor fi ușor mai coborâte decât cele normale pentru acest interval, în cea mai mare parte a țării, dar mai ales în zonele montane. Regimul pluviometric estimat pentru acest interval va fi în general apropiat de cel normal pentru această perioadă, la nivelul întregii țări.Săptămâna 5 – 12 aprilieMediile valorilor termice se vor situa în general în jurul celor specifice pentru această săptămână, în toate regiunile. Cantitățile de precipitații vor fi în general apropiate de cele normale pentru această perioadă, la nivelul întregii țări.